1. 2. 92 De Europæiske Fællesskabers Tidende Nr. L 24/85 KOMMISSIONENS FORORDNING (EØF) Nr. 249/92 | af 31. januar 1992 om direkte import til Réunion af majs til foder i januar og februar 1992 KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 3763/91 af 16. december 1991 om særlige foranstaltninger for visse landbrugsprodukter til fordel for de oversøiske franske departementer ()), særlig artikel 2, stk. 6, og ud fra følgende betragtninger : I artikel 2, stk. 2, i forordning (EØF) nr. 3763/91 er der indført fritagelse for importafgifter ved direkte import til de oversøiske franske departementer af korn til foder med oprindelse i udviklingslande ; i andet afsnit i samme stykke er det fastsat, at denne fritagelse for importafgifter også kan udvides til at omfatte produkter fra andre tredje- lande, hvis der opstår usædvanlige forsyningsvanskelighe- der ; | for øjeblikket er det umuligt for Réunion at skaffe sig forsyninger af majs til foder fra udviklingslande, fordi der ikke er produkter til rådighed ; det er umuligt på meget kort sigt at skaffe forsyninger fra den øvrige del af Fælles- skabet, fordi der ikke findes offentlige interventionslagre, eller fordi transporttiden ikke kan nedsættes ; på grund af det påtrængende behov og ovennævnte usædvanlige vanskeligheder bør der gøres brug af den bestemmelse, der tillader fritagelse for importafgift for produkter med oprindelse i andre tredjelande end udviklingslande for delvis at dække foderbehovet i de to første måneder af 1992; ] de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Korn — UDSTEDT FØLGENDE FORORDNING : Artikel 1 I medfør af artikel 2, stk. 2, andet afsnit, i forordning (EØF) nr. 3763/91 anvendes de importafgifter, der er fastsat ifølge artikel 13 i Rådets forordning (EØF) nr. 2727/75 af 29. oktober 1975 om den fælles markeds- ordning for korn (?), senest ændret ved forordning (EØF) nr. 3577/90 (?), ikke for direkte import til Réunion af majs henhørende under KN-kode 1005 90 00, bestemt til foder og med oprindelse i andre tredjelande end udviklings- lande, i januar og februar 1992 for en mængde på højst 5 000 tons. ; Artikel 2 Denne forordning træder i kraft dagen efter offentliggø- relsen i De. Europæiske Fællesskabers Tidende. Den anvendes fra den 1. januar 1992. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 31. januar 1992. () EFT nr. L 356 af 24. 12. 1991, s. 1. På Kommissionens vegne Ray MAC SHARRY Medlem af Kommissionen () EFT nr. L 281 af 1. 11. 1975, s. 1. () EFT nr. L 353 af 17. 12. 1990, s. 23.